Diskusjon:Relativ peiling

message: ------------------
En relativ peiling er en peiling i forhold til en farkosts styrte kurs, med 0° i front. Relativ peiling tas gjerne ut med radar, kompass eller peileskive. 
Vanligvis regnes peilingen fra styrbord side, slik at et punkt 90° til babord rapporteres som peilet i 270°. Det hender imidlertid at peilingene rapporteres som relative til babord side også, da gjerne peilet med peileskive. "Færder fyr er 90° på babord baug, skipper."
Relativ peiling er nyttig i de tilfeller hvor en skal gi retningen til noe en observerer - akkurat som vi selv bruker bak og foran, venstre og høyre i dagligtale. Dette er retningsanvisninger med referansepunkt i oss selv, og gir derfor liten mening for andre som ikke er til stede og kan dele samme referansesystem. For å bestemme et fartøys posisjon og som en kjapp retningsangivelse er relative peilinger derimot svært nyttig.
Relative peilinger benyttes svært mye i navigasjon og radarplotting, og brukes i luften, på land og på sjøen. 
------------------
Noen motforestillinger?
Bbl 15. des 2007 kl. 17:19 (CET)
replies: text: Tja, det kan legges til som et tillegg, men det er ikke riktig å si at det er en peiling i forhold til en farkosts styrte kurs, for en relativ peiling kan like godt være en peiling fra en person. Om du derimot vil legge til en "forenklet forklaring"-seksjon, er det ikke noe i veien for det =) --Sindre Skrede 15. des 2007 kl. 17:27 (CET)
Helt enig i at farkost er unøyaktig. Men målet bør vel være at den som leser skal gripe konseptet så tidlig som mulig, så jeg står på at språket i artikkelen bør forenkles. Nytt forslag:
-----------
En relativ peiling er vinkelen mellom observatørens diametralplan (midtlinjen, med 0° i front) og en linje til objektet som peiles. En relativ peiling tas gjerne ut med radar, kompass eller peileskive.
Eksempel: Et skip kan bevege seg i retning 270° med referanse til rettvisende nord (Nordpolen). Det betyr at skipet beveger seg rett vestover. Dersom dette skipet oppdager en øy som ligger rett sør for skipet, vil øyen, med referanse i sann nord, ligge på 180° - rett sør. Men: for en observatør ombord på skipet vil, med skipet som referansesystem, si at øyen ligger på 270°, i forhold til sitt eget skips kurs. Denne peilingen kalles en relativ peiling. Skipets baug - det vil si den retningen skipet seiler, vil bli kalt 0°, og peilinger ut fra skipet kan bli tatt med dette som referanse. 
Relativ peiling er nyttig i de tilfeller hvor en skal gi retningen til noe en observerer - akkurat som vi selv bruker bak og foran, venstre og høyre i dagligtale. Dette er retningsanvisninger med referansepunkt i oss selv, og gir derfor liten mening for andre som ikke er til stede og kan dele samme referansesystem. For å bestemme posisjon og som en kjapp retningsangivelse er relative peilinger derimot svært nyttig.
Relative peilinger benyttes svært mye i navigasjon og radarplotting, og brukes i luften, på land og på sjøen. 
Bbl 15. des 2007 kl. 17:45 (CET)

text: Vi er enige i det - og nå er jeg enig i forslaget også. Endret et par småting, så du kan bare kopiere over dersom du er enig i de "rettingene". Go for it! Sindre Skrede 15. des 2007 kl. 18:10 (CET)
replies: text: :Ypperlig Bbl 16. des 2007 kl. 00:48 (CET)
thread_title: Forenkling